Document ID: 32003R0784

Κανονισμός (ΕΚ) αριθ. 784/2003 της Επιτροπής
της 8ης Μαΐου 2003
για την προκήρυξη δημοπρασίας για τη μεταπώληση στην εσωτερική αγορά περίπου 7705 τόνων ρυζιού εσοδείας 1998 που βρίσκονται στην κατοχή του ισπανικού οργανισμού παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως της αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 411/2002 της Επιτροπής(2), και ιδίως το άρθρο 8 στοιχείο β) τελευταίο εδάφιο,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 75/91 της Επιτροπής, της 11ης Ιανουαρίου 1991, περί καθορισμού των διαδικασιών και των όρων πώλησης του ρυζιού paddy που βρίσκεται στην κατοχή των οργανισμών παρέμβασης(3) καθορίζει τις διατάξεις σχετικά με τις εν λόγω διαδικασίες και όρους.
(2) Η ποσότητα ρυζιού paddy με στρογγυλούς, μεσαίους ή μακρούς κόκκους A της εσοδείας 1998, που είναι αποθεματοποιημένοι προς το παρόν από τον ισπανικό οργανισμό παρέμβασης, είναι πολύ σημαντική και η περίοδος αποθεματοποίησης είναι πολύ μεγάλη. Κρίνεται επομένως σκόπιμο να προκηρυχθεί δημοπρασία για τη μεταπώληση στην εσωτερική αγορά περίπου 7705 τόνων ρυζιού paddy με στρογγυλούς, μεσαίους ή μακρούς κόκκους A της εσοδείας 1998, που βρίσκονται στην κατοχή του ισπανικού οργανισμού παρέμβασης.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο ισπανικός οργανισμός παρέμβασης προβαίνει, με τους όρους που καθορίζονται από τον κανονισμό (ΕΟΚ) αριθ. 75/91, σε προκήρυξη διαρκούς δημοπρασίας για τη μεταπώληση στην εσωτερική αγορά περίπου 7705 τόνων ρυζιού paddy με στρογγυλούς, μεσαίους ή μακρούς κόκκους A της εσοδείας 1998, που βρίσκονται στην κατοχή του.
Άρθρο 2
1. Η προθεσμία υποβολής των προσφορών για την πρώτη μερική δημοπρασία καθορίζεται στις 21 Μαΐου 2003.
2. Η προθεσμία υποβολής των προσφορών για την τελευταία μερική δημοπρασία λήγει στις 16 Ιουλίου 2003.
3. Οι προσφορές πρέπει να υποβληθούν στον ισπανικό οργανισμό παρέμβασης: Fondo Español de Garantia Agraria (FEGA) Beneficencia 8 E - 28004 Madrid Τέλεξ: 23427 FEGA E Φαξ: (34) 915 21 98 32, (34) 915 22 43 87.
Άρθρο 3
Ο ισπανικός οργανισμός παρέμβασης κοινοποιεί στην Επιτροπή, το αργότερο την Τρίτη της εβδομάδας που έπεται της λήξης της προθεσμίας για την υποβολή των προσφορών, την ποσότητα και τις μέσες τιμές των διαφόρων παρτίδων που πωλήθηκαν.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαΐου 2003.

Labels: 3
15
17
18